GiliGold/VAD_KnessetCorpus huggingface dataset:
יעקב אשר: אבל כשאתה יודע לנהל, כשאתה לא בא בכוחנות, אתה לא לוקח את התפקיד שלך כמשהו ש- – הנה, באת לתפקיד ועכשיו אתה דורס.
יעקב אשר: אם זה דורס קבוצות או דורס מפלגות וכולי.
יעקב אשר: ההסתכלות הזאת, המכובדות הזאת, בשביל הכנסת, לדעתי, זו תהיה הצלחה גדולה; בשבילנו, הציבור החרדי, גאווה גדולה.
אורי מקלב: תודה רבה לך, מר יעקב אשר.
אורי מקלב: חבר הכנסת משה גפני.
משה גפני: > אדוני היושב-ראש, רבותיי, אני עכשיו בהתרגשות על זה שחבר הכנסת אורי מקלב לוקח את ועדת המדע והטכנולוגיה, חברי הטוב.
משה גפני: אני הגעתי לוועדת המדע והטכנולוגיה בקדנציה הקודמת.
משה גפני: האמת היא שזה היה כאילו מחוסר ברירה, באופוזיציה.
משה גפני: זה היה הדבר הכי חשוב לעשות.
משה גפני: היום אנחנו בקואליציה, ואני הופתעתי באופן מדהים לטובה.
משה גפני: קודם כל, הופתעתי מהנושאים שעלו כאן.
משה גפני: היום המדע והטכנולוגיה – אנחנו לא הוספנו את השם של החלל, אבל יכול להיות שיצטרכו להוסיף את זה מכיוון שהמשרד הוסיף את השם של החלל.
משה גפני: החלל הופך להיות חלק אינטגרלי מההתפתחות של מה שקורה.
משה גפני: והדבר הלא פחות חשוב זה הצוות שיש כאן, בוועדה.
משה גפני: הצוות מסור, נאמן, מנהל את הוועדה בראשות מנהלת הוועדה, הגברת ענת לוי, שהכול מתנהל פה באופן יוצא מן הכלל.
משה גפני: ואני אומר לכם: בעולם המערבי, ועדות מדע או הנושאים האלה של מדע וטכנולוגיה וחלל הופכים להיות נושאים מרכזיים.
משה גפני: אפילו המלחמות של הסייבר ושל כל מה שנלווה לזה – הוועדה כאן קיימה דיונים בנושאים רבים ומגוונים.
משה גפני: עכשיו, עבר לכאן – זו הייתה השאלה – החוק של רווחי הגז והנפט.
משה גפני: מדובר על רווחים שמסתכמים בערך ב-400 מיליארד שקל, שהם אמורים להגיע בתוך 25 שנה, וצריך לקבל החלטות עליהם, וצריכה לקום ועדה, שהוועדה תעסוק בעניין הזה.
משה גפני: אני הייתי מציע שוועדת המדע והטכנולוגיה תעסוק בזה.
משה גפני: שהיא תעסוק.
משה גפני: היא תפקח על רווחי הגז.
משה גפני: אני חושב שזה דבר.
משה גפני: אני לא רציתי אז שזה יהיה בוועדת הכספים.
משה גפני: היה לי מאבק קשה עם משרד האוצר בעניין הזה.
משה גפני: משרד האוצר רצה שזה יהיה חלק מתקציב המדינה.
משה גפני: אני לא הייתי מעוניין, וכך גם חברי הוועדה.
חיים ילין: אסור שזה יהיה.
משה גפני: > זה צריך ללכת לפרויקטים שלא קיימים בתקציב המדינה.
משה גפני: אני אמליץ על העניין הזה.
משה גפני: אני אבקש שוועדת המדע והטכנולוגיה תעסוק.
משה גפני: הייתה גם מלחמה אז, מאבק, האם תהיה ועדה מיוחדת או שתהיה ועדה, חלק מה-; ובסופו של דבר בחוק מופיע שתהיה ועדה מיוחדת.
חיים ילין: בתוך, בתוך - - -
משה גפני: > לא, לא – ועדה מיוחדת.
חיים ילין: לא תת ועדה.
משה גפני: > לא, לא.
משה גפני: ועדה שצריך להקים אותה על ידי ועדת הכנסת.
משה גפני: אני אמליץ שזאת תהיה ועדת המדע והטכנולוגיה.
משה גפני: אני חושב שבאמת זה נכון, מה שנאמר פה קודם על ידי החברים.
משה גפני: בראשות הוועדה עומד היום איש קואליציה מיומן.
משה גפני: חבר הכנסת אורי מקלב – כולם מכירים אותו, כולם מכבדים אותו.
משה גפני: יודעים שאצלו העבודה היא עבודה יסודית.
משה גפני: כשאנחנו מדברים בינינו, גם בסיעה, אומרים: חבר הכנסת אורי מקלב לוקח על עצמו משהו אז הוא מוציא את הפתקים, ואתם תראו את זה.
משה גפני: עד שהפתק לא נגמר הוא לא נזרק.
משה גפני: וכשאנחנו נפגשים, כל הזמן, אז הוא מוציא את הפתק ואז אנחנו יודעים.
משה גפני: וצריך ללמוד ממנו איך עובדים ואיך עובד איש ציבור.
משה גפני: ואני מאמין ומשוכנע שוועדת המדע והטכנולוגיה תהפוך להיות אחת הוועדות החשובות בכנסת.
משה גפני: באמת נצטרך לעשות ביחד הרבה דברים שאני צריך להעביר לכאן.
משה גפני: ויש על מי לסמוך: גם על היושב ראש החדש וגם על הצוות הוותיק.
משה גפני: אני בכל מקרה שמח על הבחירה הזאת.
משה גפני: אני חושב שהיא בחירה ראויה והיא נכונה.
משה גפני: ואתם תתפלאו לשמוע, אבל אתם תשמעו בחודשים ובשנים הקרובות על ועדת המדע והטכנולוגיה.
משה גפני: שיהיה לך בהצלחה, חבר הכנסת אורי מקלב.
משה גפני: > שיהיה לך בהצלחה, הגברת ענת לוי.
<ענת לוי: תודה.
משה גפני: > שיהיה לצוות.
משה גפני: > איילת, שיהיה בהצלחה.
אורי מקלב: תן לי להודות לך.
אורי מקלב: אני, בדברי הפתיחה, הרחבתי בתרומה שלך לתפקיד הזה שאני לוקח עכשיו.
אורי מקלב: אתה באמת הפכת את הוועדה הזאת – אני לא ארחיב.
אורי מקלב: לא אחזור על זה – הפכת את הוועדה, הכרת את הוועדה הזאת ואתה הפכת אותה לוועדה נחשבת ונחשקת מאוד.
אורי מקלב: גם ועדה מחוקקת, כפי שדיברנו.
אורי מקלב: וזה לא סוד.
אורי מקלב: עוד דבר, מה שאתה אמרת לי: חלק מהשכנוע או לא שכנוע, אבל הדברים שאתה המלצת להמשיך בוועדה הזו זה גם היה בגלל הצוות המיומן שיש פה, המקצועי מאוד, המאוחד.
אורי מקלב: צוות קטן אבל מאוד-מאוד ממוקד וחדור מטרה וחרוץ מאוד.
אורי מקלב: ואתם יודעים שאני לא אומר את זה מהשפה ולחוץ.
אורי מקלב: ככה זה היה, אחד השיקולים האמיתיים.
אורי מקלב: יש כאן, כפי שאמרת, את הגברת ענת לוי, מנהלת הוועדה, ואת איילת הסגנית, ואת עורך הדין אייל לב ארי, שהוא גם משפטן בוועדת הכספים וגם פה.
אורי מקלב: אז אנחנו, איך שלא יהיה, נשארים מחוברים, כשאנחנו נצטרך.
אורי מקלב: יש לנו יועץ משפטי אחד, וזה משמעותי מאוד בעניין.
אורי מקלב: ויש את מר שמעון מלכה, שהוא גם ימונה עכשיו להיות הדובר של הוועדה.
אורי מקלב: שגם לא סתם בחרו בו: בגלל המקצועיות שבו, החריצות שיש בו, וגם תחום ההתעניינות שלו בדברים האלה.
אורי מקלב: אני שמח גם להיות אתכם, חברי הוועדה, נשתף פעולה בעניין הזה.
אורי מקלב: לא קואליציה, לא אופוזיציה.
אורי מקלב: יש לנו הרבה דברים, מה לקדם.
אורי מקלב: אני חושב ששיתוף הפעולה הוא החלק הכי חשוב בעבודת צוות בוועדה.
אורי מקלב: חבריי מהסיעה, שבאים וכל הזמן תומכים.
אורי מקלב: אנחנו משתדלים לעבוד כל הזמן ביחד.
אורי מקלב: כל אחד היום קיבל תפקיד בקואליציה.
אורי מקלב: אנחנו פה.
אורי מקלב: חלק הלכו למשרדים אחרים, כמו חבר הכנסת מאיר פרוש, שהלך למשרד החינוך, שגם יש לו הרבה תפקידים לעשות.
אורי מקלב: אנחנו מקווים שגם מר יעקב אשר במהרה יחזור.
אורי מקלב: מנהל הסיעה.
אורי מקלב: הצוות שלי בלשכה, שכל הזמן, לאורך הרבה שנים אנחנו ביחד, ובאים עכשיו עם מוטיבציה מאוד חזקה להתמסר ולהצליח, לעזור לנו כאן, שנוכל באמת ליישם את המטלות, מטלות שיש לנו.
אורי מקלב: זו ועדה באמת מאתגרת ומרתקת.
אורי מקלב: אני - - - לפניי, באמת, עולם ומלואו.
אורי מקלב: ואני שוב מודה לכל מי שטרח והגיע לכאן.
אורי מקלב: שיהיה לנו יום טוב.
אורי מקלב: חברים, בוקר טוב, צהריים טובים.
אורי מקלב: אני אבקש רשות מכם לפתוח את הישיבה.
אורי מקלב: בשביל זה אני צריך קצת יותר שקט שכולם יישבו במקומות.
אורי מקלב: אני מקווה שלכולם יש המקום הראוי להם והמתאים להם.
אורי מקלב: כפי שאתם ודאי יודעים זאת ישיבה משודרת לכבוד הדיון הזה שאנחנו מקיימים.
אורי מקלב: לכן זה גם ידרוש מאתנו לוח זמנים ודיונים ממצים וקבועים כדי שנספיק.
אורי מקלב: יש לנו לוח זמנים לא רק להתחיל, אלא גם לסיים.
אורי מקלב: יש ישיבה אחרת שמתקיימת בחדר הזה מיד אחרינו.
אורי מקלב: אני מתכבד לפתוח את הישיבה של ועדת המדע והטכנולוגיה לציון יום העיוור הבינלאומי.
אורי מקלב: זה, כנראה, גם משהו סימבולי לפתוח את הדיון הראשון של ועדת המדע שהוקמה לפני כמה ימים בדיון הזה.
אורי מקלב: זה גם מתאים למה שדיברנו באירוע הפתיחה של הוועדה שאנחנו שואפים לטפל בכל נושא המדע וקידום המדע והמחקר והטכנולוגיה, אבל גם להנגיש את זה לכלל הציבור, ולא רק לדבר על מדענים שהם חשובים ומיוחדים – מעטים שעושים עבודה של רבים – אלא אנחנו גם נקרב את הרבים לוועדה הזאת, ואנחנו עושים זאת בדיון הראשון.
אורי מקלב: אני מכבד את חברי הכנסת, חברי הוועדה, שנמצאים פה.
אורי מקלב: אנחנו נבקש גם מכל אחד מהם לדבר תוך כדי הדברים.
אורי מקלב: בחרנו הפעם לדון בנושאים של נגישות והתאמה לבעלי צרכים מיוחדים וטכנולוגיות מתקדמות.
אורי מקלב: נעשה הרבה בעבר לקידום הטכנולוגיות העכשוויות המתקדמות להתאמה ולהנגשה של בעלי צרכים מיוחדים.
אורי מקלב: הדברים בולטים.
אורי מקלב: לא אישרנו את זה - - - אבל עדיין יש הרבה להשקיע ולא ליצור פערים גדולים מאוד בין ההתקדמות המהירה מאוד של הטכנולוגיות המתקדמות שיש היום בכל התחומים, ודאי בתחום המחשוב, בתחום האינטרנט, האפליקציות וכדומה, וכמובן במרחב הציבורי.
אורי מקלב: אבל הפעם אנחנו יודעים שנגישות זה לא דווקא שבילים וכבישים והסרת מכשולים; נגישות זה גם בדברים של רוח, דברים יומיומיים.
אורי מקלב: אסור לנו, ואנחנו לא יכולים להשאיר את בעלי הצרכים המיוחדים רחוק מאתנו וליצור פערים.
אורי מקלב: פערים הם לא רק ערכיים, זה גם פערים מעשיים.
אורי מקלב: אנחנו מרגישים מחויבים לכך שלא רק שיקולים כלכליים ינחו את הטיפול ואת הקידום של הנושאים האלה.
אורי מקלב: לא יעלה על הדעת.
אורי מקלב: אנחנו יודעים שלא תמיד השיקולים הכלכליים יכולים לקדם ויתרמו לו זה היה השיקול היחיד.
אורי מקלב: לכן יש לנו גם חקיקה, גם תקנות וגם פעילות ציבורית שנעשה כדי שנוכל לקדם, להנגיש ולהוביל את כל הצרכים של בעלי הצרכים המיוחדים לטכנולוגיות הקיימות היום.
אורי מקלב: כפי שאמרתי, אלה הנושאים שאנחנו נדון בהם היום.
אורי מקלב: אנחנו נפתח בדברי חברי הכנסת.
אורי מקלב: אנחנו נגביל את הדוברים בזמן, אבל אני מבקש עד כמה שאפשר לקצר מכיוון שיש לנו גם דוברים שרוצים להציג דברים, ואנחנו צריכים לסיים את הישיבה בשעה 13:00.
אורי מקלב: אני גם מקבל בברכה את כל הנוכחים פה – אנשים שבאו במאמץ.
אורי מקלב: הייתה תקלה במחשב.
אורי מקלב: ראיתי בסדר היום שהוזמנו שניים-שלושה ארגונים.
אורי מקלב: אמרתי, זה הכול?
אורי מקלב: אז מנהלת הוועדה ענת לוי השקיעה יחד עם כל הצוות מאמץ לקיים את הישיבה הזאת.
אורי מקלב: זה לא דבר מובן מאליו כי הוועדה קמה לפני כמה ימים, וכבר אנחנו דנים כאן בנוכחות גדולה מאוד והרבה תיאומים.
אורי מקלב: אנחנו נבקש מחברת הכנסת קארין אלהרר לפתוח את הדיון.
קארין אלהרר: אני רוצה להודות לך מאוד שהתגייסת כמעט באופן מידי, אם לא מידי ממש לקיומו של הדיון הזה במסגרת יום ה"בליינד דיי" שמצוין היום בכנסת.
קארין אלהרר: אין צורך להכביר מילים עד כמה אתה מגויס לנושאים שקשורים לזכויותיהם של אנשים עם מוגבלויות.
קארין אלהרר: אז באמת תבורך על כך.
קארין אלהרר: אם נתייחס לנושא התוכן של הוועדה - אני לא חושבת שיש תחום שיכול לשנות כל כך את חייהם של אנשים עם מוגבלויות כמו תחום הטכנולוגיה.
קארין אלהרר: היום אנחנו רואים אמצעים טכנולוגיים ששינו את החיים מהקצה אל הקצה.
קארין אלהרר: אנשים שבעבר נאמר עליהם שאין להם שום יכולת או שהיכולת שלהם פחות עד בלתי אפשרית, וכמה הם יוכלו להשתלב בחברה – היום אנחנו רואים שינוי מהותי ודרסטי בהתייחסות.
קארין אלהרר: זה תודות לטכנולוגיה שלא מפסיקה להפתיע אותנו בהתקדמות שלה וביכולת שלה לעשות דברים.
קארין אלהרר: אני מתנצלת שאני לא אוכל להישאר עד סוף הדיון.
קארין אלהרר: יש עוד ועדות שמתנהלות בשלב הזה.
קארין אלהרר: באופן חסר תקדים שמונה ועדות שונות דנות היום בנושא הזה, ועל כך תבוא על כולם הברכה.
קארין אלהרר: מה שצריך לאחד את כולנו בכל הדיונים שמתנהלים הוא היכולת לשלב אנשים עם מוגבלויות, אנשים עם מוגבלות בראיה בחברה הישראלית.
קארין אלהרר: היכולת של מדינת ישראל על כל משרדיה והגופים הציבוריים שלה לגרום לאנשים עם מוגבלויות להיות חלק מהמפעל הגדול הזה שנקרא החברה הישראלית; ונדמה לי שתחום המדע הוא התחום נושא הדגל והמוביל.
קארין אלהרר: אני כבר מצפה לדיון המשמעותי שיתקיים כאן.
קארין אלהרר: אז שוב, תודה גם לך וגם לצוות על הארגון.
אורי מקלב: את יודעת שיש לך חלק נכבד בקיום הדיון.
אורי מקלב: את ביקשת אותו, את דחפת אותו, ואנחנו נענינו ברצון.
קארין אלהרר: אני יכולה לבקש – לא תמיד מסכימים.
אורי מקלב: אבל גם נענינו ברצון מתוך הערכה ומכיוון שאנחנו מכירים ומוקירים את העניין.
דב חנין: ברכות לך.
דב חנין: פעמיים ברכות: ברכות על בחירתך לתפקיד של יושב-ראש הוועדה הזאת – זאת ועדה חשובה; וברכות על כך שדיון ראשון גדול ומשמעותי הוועדה בוחרת לקיים דווקא בנושא הזה.
דב חנין: זה אכן מדגים את הראייה ואת הגישה החברתית שלך, אדוני היושב-ראש.
דב חנין: זאת גישה נכונה, לטעמי, לוועדה כמו ועדת המדע.
דב חנין: מדע וטכנולוגיה מאוד חשובים, ומה שחשוב זה להבין שמדע וטכנולוגיה צריכים ויכולים להיות כלים כדי לסייע לנו בהתמודדות עם קשיים ובעיות חברתיות.
דב חנין: ברכות לך, חברתי חברת הכנסת אלהרר, על היוזמה החשובה הזאת.
דב חנין: מי ייתן וכולנו נזכור את בעלי לקויות הראייה ואנשים בעלי עיוורון לא רק ביום העיוור, אלא 365 ימים בשנה.
דב חנין: אבל טוב להתחיל ביום אחד.
דב חנין: הנושא שלפנינו הוא נושא מאוד חשוב.
דב חנין: הטכנולוגיה היא גם חלק מהבעיה.
דב חנין: כשאני מסתכל על המחשב שלי או על הסמרטפון – הכול שם בתמונות.
דב חנין: אני מנסה לחשוב איך הייתי מתנהל עם הדברים האלה אם לא הייתי יכול לראות את התמונות.
דב חנין: אני מתחיל קצת להבין את עוצמת הקושי ואת גובה המכשולים שאנשים עם עיוורון או אנשים עם ליקויי ראייה מתמודדים בעולם הסופר-מודרני שאנחנו חיים בו.
דב חנין: אז טכנולוגיה היא חלק מהבעיה.
דב חנין: אבל טכנולוגיה יכולה להיות גם חלק מהפתרון.
דב חנין: כשאני אומר שטכנולוגיה יכולה להיות חלק מהפתרון אני יודע שכבר יש התחלות, אבל הן רק התחלות.
דב חנין: יש לי פה שלוש פניות, ובהם אני רוצה לסיים את הדברים הקצרים שלי בפתיחת הדיון הזה.
דב חנין: הפנייה הראשונה היא לקהילת המפתחים.
דב חנין: יש המון מנגנונים שעוד צריך להמציא אותם; המון דברים שבדיעבד אנחנו יודעים שאחרי שהם הומצאו אנחנו שואלים את עצמנו איך זה לא קרה קודם.
דב חנין: אבל נדמה לי שבתחום של הגישור בין היכולות הטכנולוגיות בסמטרפון, במחשב או באינטרנט לבין הצרכים של בעלי מוגבלויות הראייה ואנשים עם עיוורון אנחנו בפיגור עצום.
דב חנין: אז הנה פנייה למפתחים לא רק לייצר פתרונות בארץ, אלא אולי מכאן תצא תורה ונוכל לייצא פתרונות לכל העולם ללקויי ראיה ולאנשים עם עיוורון.
דב חנין: פנייה שנייה היא לנותני השירותים.
דב חנין: אמנם הכנסת העבירה תקנות מאוד חשובות, והן מחייבות מעבר הדרגתי של פתרונות נגישות עד אוקטובר 2016, אבל אוקטובר 2016 במונחים של אתרי אינטרנט זה מחר בבוקר.
דב חנין: קצב ההתקדמות, לפחות עד כמה שאני עוקב מאוד איטי ומאוד חלקי.
דב חנין: אז כל נותני השירותים צריכים להיזכר בכך שמחר בבוקר צריך כבר להנגיש את אתרי האינטרנט לבעלי מוגבלויות ראייה ולאנשים עם עיוורון.
דב חנין: זה מחייב פעולה מאוד נחרצת.
דב חנין: אנחנו מדברים על שירותים ציבוריים, אנחנו מדברים על חברות ציבוריות ואפילו אנחנו מדברים על עסקים בינוניים – גם הם נכללים בגדר אלה שהתקנות חלות עליהם.
דב חנין: אני מקווה שלא ניתן הארכות, וזאת פנייה לכולם, לעשות את מה שצריך לעשות.
דב חנין: פנייה שלישית – לציבור מוגבלי הראייה ואנשים עם עיוורון.
דב חנין: הקול שלכם מאוד חשוב.
דב חנין: הקול שלכם לא תמיד מספיק נשמע.
דב חנין: הצעקה שלכם היא חשובה.
דב חנין: יש אמירה מאוד יפה של מרקס שכתב פעם שאנשים ישחררו את עצמם או שהם לא ישתחררו בכלל.
דב חנין: אז אני פונה אליכם – אם אתם לא תובילו אותנו ללכת אחריכם במערכה הזאת לשחרור ולזכויות לאנשים עם מוגבלויות ראייה ועם עיוורון אנחנו לא נדע לאן ללכת.
חמד עמאר: אדוני היושב-ראש, קודם כול אני רוצה לברך אותך על היבחרך לתפקיד יושב-ראש הוועדה.
חמד עמאר: כמו שאמר חברי חבר הכנסת דב חנין, הנושא החשוב הזה, אתה מתחיל בו את הדיונים שלנו.
חמד עמאר: זה עושה לי חם בלב.
חמד עמאר: גם לחברת הכנסת קארין אלהרר שמעלה את הנושא – אני רוצה להודות לך.
חמד עמאר: אני אתחיל בכל הנושא של לקויי ראייה.
חמד עמאר: כל הנושא הזה קרוב אלי מאוד.
חמד עמאר: אני עצמי יושב-ראש ומייסד תנועת הנוער הדרוזי.
חמד עמאר: כשהתחלנו להריץ את הסניפים בארץ בכל היישובים הדרוזיים ראיתי שצעירים עם מוגבלות לא מגיעים לסניפים.
חמד עמאר: בדקתי וראיתי שאין בכלל חניכים עיוורים.
חמד עמאר: ואז ביוזמה שלנו עם אחד האנשים מההנהלה שיש לו ילדה לקוית ראייה התחלנו להקים מרכז לעיוור.
חמד עמאר: זה המרכז לעיוור היחיד בכל מגזר הדרוזי וגם מרכז ללקויי שמיעה.
חמד עמאר: התחלנו עם כמה ילדים והיום יש לנו 28 ילדים שאנחנו מביאים אותם בהסעה, והם מגיעים למרכז לעיוור.
חמד עמאר: נפתחו להם חיים חדשים.
חמד עמאר: כלב נחייה אצל לקוי ראייה במגזר הדרוזי זה היה כמעט בלתי אפשרי.
חמד עמאר: אנחנו מתחילים לראות את זה אצל הילדים שנמצאים אצלנו שדורשים ומבקשים את זה.
חמד עמאר: ילדה אחת כבר עם כלב נחייה.
חמד עמאר: בהתחלה לא קיבלו את זה, אבל כל דבר שמתחילים אותו מתחילים לקבל אותו.
חמד עמאר: לכן נושא חשוב כזה שאנחנו מעלים על סדר היום – וזאת הנקודה האחרונה שאתה העלית – אנשים יכולים לקלוט ולקבל.
חמד עמאר: זה התפקיד שלכם, וזה התפקיד שלנו גם כאנשי ציבור וכחברי כנסת ומובילי דעה.
חמד עמאר: אנחנו יכולים לשנות הרבה בנושא הזה, ואנחנו יכולים לגרום לאנשים לקבל את הנושא הזה.
חמד עמאר: לכן צריך לקדם את הנושא הזה.
חמד עמאר: במקרה גם חבר שלי הוא נכה צה"ל ומשותק, והוא עובד בחברה, והתחיל עם ביטוח של מכשיר הליכה למשותקים.
חמד עמאר: הוא גם פגש עם מכשיר ההליכה שלו את הנשיא אובאמה כשהוא הגיע לארץ.
חמד עמאר: לכן הטכנולוגיה יכולה לעזור לנו מאוד ויכולה לעזור מאוד לאנשים עם מוגבלויות.
חמד עמאר: בוועדה נוכל להעלות את הנושאים האלה של הטכנולוגיה המתקדמת לסדר היום, ואולי נוכל לעזור לאנשים שזקוקים לעזרה; ולא כמו שקראתי כאן
חמד עמאר: במחקר של מרכז המידע והמחקר שאפילו למשרדי ממשלה אין הנגישות הראויה.
חמד עמאר: לכן אני פונה מכאן גם לכל משרדי הממשלה – אנחנו לא צריכים לחכות עד שנת 2016.
חמד עמאר: אנחנו צריכים להתחיל לעשות את זה מיד.
חמד עמאר: היינו צריכים לעשות את זה כבר אתמול.
חמד עמאר: תודה לך ותודה לכולם שהגיעו לוועדה החשובה הזאת.
אורי מקלב: תודה רבה לך, חבר הכנסת חמד עמאר.
אורי מקלב: חברת הכנסת יפעת שאשא ביטון, בבקשה.
יפעת שאשא ביטון: אני, כמובן, מצטרפת לברכות.
יפעת שאשא ביטון: העלאה של הנגשת הטכנולוגיה למודעות היא עניין מאוד חשוב.
יפעת שאשא ביטון: בתפיסה הציבורית היום כשמדברים על הנגשת שירותים או הנגשה לנכים אוטומטית עולה עניין של תשתיות פיזיות.
יפעת שאשא ביטון: היום בעידן הטכנולוגי הנושא של הנגשת הטכנולוגיה הופך להיות חשוב יותר ויותר, במיוחד כשמדברים על מתן האפשרות לאזרחים להשתלב בצורה מיטבית גם בחברה וגם בכלל ביום-יום.
יפעת שאשא ביטון: אז חשוב לדעת שהטכנולוגיה היא חלק עיקרי בעניין הזה.
יפעת שאשא ביטון: אני עוסקת רבות בנושא של שוויון הזדמנויות, ואני תמיד אומרת שזה מתחיל בחינוך.
יפעת שאשא ביטון: גם כאן אני חושבת שצריך להתחיל את זה כבר במערכת החינוך.
יפעת שאשא ביטון: אנחנו צריכים לתת לילדים שלנו כבר בשלבים המוקדמים את ההזדמנות להיחשף למידע הרב, לטכנולוגיות השונות, לתהליך של למידה מיטבי; ולכן ההנגשה של הטכנולוגיה כבר בתוך מערכת החינוך היא דבר שאנחנו חייבים לשים עליו דגש ולתת עליו את הדעת כי בעיני שם אנחנו מתחילים את השינוי האמתי.
אורי מקלב: חבר הכנסת גנאים, בבקשה.
מסעוד גנאים: תחילה אני מצטרף לברכות לך.
מסעוד גנאים: שנית, מי אמר שוועדת המדע והטכנולוגיה היא לא חשובה?
מסעוד גנאים: הרבה חברי כנסת חושבים שהוועדה היא מהוועדות השוליות, הלא חשובות.
מסעוד גנאים: לדעתי, היא ועדה חשובה.
מסעוד גנאים: ואתה תעשה לה שם טוב ותוסיף לחשיבותה.
אורי מקלב: שיתוף פעולה – אני שונא את הדימוי הזה.
מסעוד גנאים: ברכות גם לחברת הכנסת קארין אלהרר על היום הזה, על היוזמה.
מסעוד גנאים: לדעתי, עניין הנגישות תלוי בערכים – בערך הראייה שלנו, בהכרה באחר ובשונה שהוא בעל המוגבלות וגם במאמץ לשלב אותו.
מסעוד גנאים: הטכנולוגיה בסוף היא דבר ניטרלי.
מסעוד גנאים: אנחנו מחליטים איך להשתמש בה.
מסעוד גנאים: האם להשתמש בה כדי להדיר או כדי לשלב?
מסעוד גנאים: המשימה שלנו כנבחרי ציבור לעשות הכול כדי להנגיש ולשלב את בעלי המוגבלויות.
מסעוד גנאים: אני חוזר ואומר – הבעיה היא לא רק הנחיות וחוקים, אלא גם בעיית אכיפה.
מסעוד גנאים: כולנו יודעים שבכל מיני מקומות – רשויות, עיריות, יישובים – אין אכיפה לעניין ההנגשה.
אורי מקלב: תודה רבה לך, חבר הכנסת גנאים.
אורי מקלב: אחרונת הדוברים בשלב הזה חברת הכנסת סתיו שפיר.
סתיו שפיר: אני מצטרפת לברכות על קיומה של הישיבה החשובה הזאת ועל כך שהנושא עולה לסדר היום.
סתיו שפיר: מעבר לצורך בהנגשת אתרי האינטרנט שזה הדבר שכולנו נסכים עליו, לדעתי, כמעצמה אינטרנטית וכמעצמת הייטק שאנחנו שואפים להיות, יכולים להיות - - - אפשר לנקוט צעדים של תמריצים לפיתוחים של אמצעי הנגשה ולא רק של אמצעי הנגשה.
סתיו שפיר: אני אתן לכם דוגמה שעלתה לי ברגע שנכנסתי לישיבה: לפני כמה שנים הזדמן לי לפגוש פרופ' מבריק מ-MIT שיש לו מעבדה למוסיקה.
סתיו שפיר: אבל במעבדה שלו לא סתם מתעסקים במוסיקה – מתעסקים בהמצאת כלי נגינה אישיים לאנשים בעלי מוגבלויות.
סתיו שפיר: הם לקחו לעצמם משימה לקחת את האדם, לראות מה הצרכים שלו, מה הוא רוצה לעשות, מה החלומות שלו, מה היכולות שלו במסגרת המוגבלות הפיסית או המוחית שאיתה הוא מתמודד ופשוט תפרו לכל בן אדם כלי נגינה משלו.
סתיו שפיר: התוצרים של הדברים האלה – אני ממליצה לכולכם להסתכל גם באתר של MIT.
סתיו שפיר: זה נקרא: Opera for the mind.
סתיו שפיר: אפשר שם לראות ולשמוע מה הם מציעים שם.
סתיו שפיר: הם פשוט בנו כלי נגינה אינדיבידואליים ופתחו לאנשים עולם שלם של אפשרויות ליצירה, להבעה עצמית, ליצירת קשר עם העולם ברמות שונות, כולל רמות מאוד חריפות ומאתגרות של מוגבלות.
סתיו שפיר: אנחנו יכולים לשאוב רעיונות מהדברים האלה וגם להתעלות עליהם.
סתיו שפיר: יש לנו אפשרות לנקוט גישה אקטיבית.
סתיו שפיר: יש לנו פה מאגרי ידע ויצירה מדהימים בישראל וגם הרבה מאוד יוצרים שהם מאוד אקטיביסטיים.
סתיו שפיר: אם אנחנו בכנסת נצליח לרתום את המוחות האלה למשימה נוכל ליצור מאגרים של יכולות ושל אפשרויות לאנשים בעלי מוגבלות שיפתחו להם עולמות שלמים, יחברו אותם לחברה, ויאפשרו לכולם להיות אנשים יצירתיים ויצרנים; ולא להסתכל על הטכנולוגיה רק ככלי שאמור להקל על החיים, אלא כלי שיכול ליצור אפשרויות חיים.
אורי מקלב: את סיימת בתקווה.
אורי מקלב: יש אפשרות, ויש יכולות, ואם רק נרצה נוכל להגיע להישגים מאוד גדולים.
אורי מקלב: ככל שיתאפשר הזמן נציג התאמה אישית.
אורי מקלב: יש ארגונים שעסוקים לא רק בטכנולוגיה, אלא בהתאמה אישית של הטכנולוגיה הקיימת.
אורי מקלב: אני אסכם את כל מה שאמרו חברי חברי הכנסת.
אורי מקלב: אנחנו רואים חשיבות מאוד גדולה להתאים את ההתפתחויות ואת ההישגים הטכנולוגיים הכלליים גם לבעלי הצרכים המיוחדים.
אורי מקלב: אסור לנו להשאיר אותם מאחור בנושא הזה.
אורי מקלב: זה ייצור פערים, ובזה אנחנו גם חוטאים כלפיהם.
אורי מקלב: כפי שאמר חבר הכנסת דב חנין, אנחנו פונים למפתחים, אבל אנחנו צריכים לדעת מי הזרז, ומה מחייב אותם לפתח גם לבעלי צרכים מיוחדים.
אורי מקלב: אנחנו נעשה את זה גם בעידוד וגם בתמריצים, כפי שאמרנו, ויכול להיות שאם לא תהיה ברירה נעשה את זה גם בתקנות וגם בחקיקה כדי שתהיה מחויבות לנושא הזה.
אורי מקלב: אני מכבד את רשימת הדוברים.
אורי מקלב: ד"ר נורית נוי, יועצת לקרן לפיתוח שירותים לנכים בנושא נגישות הביטוח הלאומי ובנושא הטכנולוגיה לעיוורים.
אורי מקלב: יש לך גם מצגת בעניין.
אורי מקלב: בבקשה, ד"ר נוי.
<נורית נוי: תודה רבה לאדוני היושב-ראש.
<נורית נוי: גם אני מצטרפת לברכות.
<נורית נוי: לא ידעתי על הוועדה, ואני שמחה על הבחירה ועל קיומה ומאחלת לכם הצלחה רבה.
<נורית נוי: בראשית דברי אני מתנצלת מראש – אחד הנושאים שנדבר עליהם הוא שגורם לי להתנצל – חברי לקויי הראייה שיושבים באולם זה לא יוכלו ליהנות לגמרי מהמצגת כי המצגת בעצם היותה מצגת היא תמונות.
<נורית נוי: המצגת שלי מבוססת מאוד על תמונות.
<נורית נוי: אני מתנצלת, ותכף אזכיר את זה שוב.
<נורית נוי: אני רוצה לדבר בקצרה כי הוקצה לי זמן מאוד קצר, ואני רוצה לחשוף אתכם למה שיותר ממה שאני יכולה להעניק לוועדה הזאת בידע שלי: טכנולוגיות ישראליות ובינלאומיות לניווט, להתמצאות, לניידות – GPS, כמובן, ראייה ביונית וגם ברייל.
<נורית נוי: הנושא שהתחלתי בו והתנצלתי הוא נושא חדש במדינת ישראל, הוא לא חדש בעולם.
<נורית נוי: אמנם הוא תלוי טכנולוגיה, אבל הוא לא טכנולוגי במיוחד.
<נורית נוי: זה נקרא "תיאור קולי" – Audio description.
<נורית נוי: זה מאפשר שיושבים בישיבות מסוג זה עם מצגות בתיאטרון, בקולנוע, באירועים למיניהם לקבל לאוזנייה על-ידי בעל מקצוע שהוא מומחה בתחום הזה שאנחנו מכשירים אותו, לתאר לו את כל ההתרחשות החזותית, כך שהוא שם את המלל עם התיאור החזותי שהוא מקבל.
<נורית נוי: הוא ככל האדם, ויש לו במוחו את התמונה.
<נורית נוי: כידוע לכם, איננו רואים בעיניים, אנחנו רואים במוח.
<נורית נוי: אם מצליחים להעביר את התמונה בצורה מדויקת למוח כולנו שווים.
<נורית נוי: יש לנו שירות חדש שמובילה הספרייה לעיוורים בישראל שהמנכ"ל שלה עמוס באר נמצא כאן.
<נורית נוי: הספרייה מובילה את התהליך של הנגשת סרטים והנגשה בתיאטרון.
<נורית נוי: כבר הנגשנו שש או שבע הצגות תיאטרון.
<נורית נוי: כולכם מוזמנים לקרוא על הנושא הזה יותר באתר של הספרייה, ואפילו לבוא.
<נורית נוי: יש גם כן סרטים עם תיאור קולי פתוח לכל הציבור.
<נורית נוי: יש הרבה מאוד טכנולוגיות ישראליות שמככבות.
<נורית נוי: כמו שנאמר כאן, אור לגויים – אנחנו שם.
<נורית נוי: אנחנו כבר מאירים.
<נורית נוי: הבעיה שלנו היא שאנחנו מעטים מאוד כאן, וכל חברה שמפתחת משהו רוצה לשווק.
<נורית נוי: הבעיה היא בעיית השיווק, היא המחסום.
<נורית נוי: חברת הכנסת שפיר הזכירה את MIT.
<נורית נוי: אחת מתלמידותי ד"ר אורלי להב מאוניברסיטת תל-אביב עשתה שם את הדוקטורט, ובאתי לבקר אותה.
<נורית נוי: היו במסדרון היו עשרות ארונות זכוכית עם עשרות פרוטוטייפים.
<נורית נוי: אתם יודעים שהעיוורון מצית את דמיונם של פיזיקאים, אלקטרונאים, אנשי מחשב, אנשי פסיכולוגיה ואנשי תכנון.
<נורית נוי: הם מקבלים הרבה מאוד כספים לפיתוח הרעיון לעבודת M.A או לעבודת הדוקטורט שלהם, ואז זה נשאר שם, במסדרונות; משום שהמעבר בין הפיתוח לייצור הוא קשה מאוד.
<נורית נוי: כל אדם עיוור הוא עיוור לעצמו, אבל כולם יחד מבחינה כלכלית אינם מהווים אתגר לחברות שרוצות להרוויח.
<נורית נוי: זאת בעיה מאוד מכשילה.
<נורית נוי: כולכם ודאי שמעתם על מכונת הברייל.
<נורית נוי: יש כאן בשקף גם מכונת פרקינס ומכונת "מונבטן" שזה התפתחות של מכונות הברייל.
<נורית נוי: יש לנו פיתוח ישראלי יוצא מן הכלל שהוא כבר בן שנתיים שנקרא "אינפריס".
<נורית נוי: יושב לשמאלי המפתח ניסן ירון.
<נורית נוי: זאת טכנולוגיה משלבת ומיישרת קו לאנשים עיוורים במקום להשתמש במכונה הכבדה והגדולה הזאת.
<נורית נוי: במדינת ישראל יש הכרה שילד עיוור צריך שתי מכונות – אחת בבית ואחת בכיתה כי הן כבדות מדי לסחוב אותן.
<נורית נוי: גם משרד החינוך וגם משרד הרווחה שותפים במימון של זה.
<נורית נוי: זה פשוט צד של טאבלט ככל טאבלט.
<נורית נוי: שמים את האצבעות על הטאבלט, ומאותו רגע זה הופך למקשים של מכונת הברייל, וזה מתחבר לכל שפה.
<נורית נוי: אפשר לאינטרנט, ואפשר לשמור מיד את כל מה שמקלידים.
<נורית נוי: מי שהוא תלוי ברייל צריך את השפה הזאת ואת האפשרות להתחבר גם למחשבים אחרים ולהעביר את החומר.
<נורית נוי: יש גם טכנולוגיה אחרת של מישהו שהיה פעם ישראלי.
<נורית נוי: אני חושבת שהוא עלה ממרוקו לישראל והתייאש ועבר לשוויץ.
<נורית נוי: הוא פיתח מכשיר קטן מאוד נחמד שמחזיקים בכיס, והוא ממיר מדפוס לברייל אות-אות.
<נורית נוי: אם אדם עיוור מקבל טופס ורוצה לקרוא במקום, אז יש רק תא אחד של ברייל בפריט התכלת שאתם רואים, והוא יכול לקרוא בברייל.
<נורית נוי: יש טכנולוגיה אחרת שפותחה ב-MIT על-ידי בחור ישראלי בשם רוי שילקרוט.
<נורית נוי: יש מין טבעת, שמים אותה על האצבע, ומניעים את האצבע לדפוס, וזה מקריא את מה שהאצבע מובילה עליו.
<נורית נוי: אפשר גם להתחבר למחשב, ולהעביר אליו הכול.
<נורית נוי: בכל שפה.
<נורית נוי: אני חושבת שהוא עשה את זה באנגלית, אבל להמיר לעברית זה עניין של כסף.
<נורית נוי: זה יהיה הפאנץ'-ליין שלי בסוף, אני כבר אומרת.
אורי מקלב: זה כבר החלק הקל.
<נורית נוי: זה העניין הכלכלי בלבד.
<נורית נוי: בחברה שיושבת בסאול שבדרום קוריאה פיתחה טכנולוגיה שהיא גם סוג של אפליקציה.
<נורית נוי: ברגע שמכניסים בספרים בכל שני עמודים בר-קוד כפי שנראה בתמונה, מצלמים עם הטלפון את הבר-קוד, והוא מקריא כל שני עמודים.
<נורית נוי: זאת אומרת אם לפני שאני יוצאת מהבית אני יכולה להקשיב לספר או למסמך כשאני ברכבת או באוטובוס.
<נורית נוי: אגב, שם בכל משרדי הממשלה יש גם בר-קוד על מסמכי הממשלה.